उत्तर प्रदेश पंचायत चुनाव: लखनऊ, वाराणसी और नोएडा सहित 20 जिलों में वोटिंग जारी
जिला पंचायत चुनाव के लिए आज मतदान सुबह 7 बजे शुरू हुआ, जो शाम 6 बजे तक चलेगा। आज के चरण में 3 करोड़ 23 लाख 69 हजार 256 मतदाता वोट करेंगे। आज का चरण इसलिए महत्वपूर्ण है क्योंकि आज ही राजधानी लखनऊ और वाराणसी में मतदान किया जा रहा है।
लखनऊ. उत्तर प्रदेश में आज 20 जिलों के मतदाता पंचायत चुनाव में मतदान कर रहे हैं। राज्य में आज पंचायत चुनाव का दूसरा चरण है। राजधानी लखनऊ सहित आज 20 जिलों के 3 करोड़ मतदाता 'ग्रामीण सरकार' चुन रहे हैं। वोटिंग के दौरान खास तौर पर कोविड-19 प्रोटोकॉल्स का पालन किया जा रहा है। इस चुनाव में मतदाता जिला पंचायतों के सदस्य और क्षेत्र पंचायतों के सदस्यों को चुनने के लिए मतदान कर रहे हैं।जिला पंचायत चुनाव के लिए आज मतदान सुबह 7 बजे शुरू हुआ, जो शाम 6 बजे तक चलेगा। आज के चरण में 3 करोड़ 23 लाख 69  हजार 256 मतदाता वोट करेंगे। आज का चरण इसलिए महत्वपूर्ण है क्योंकि आज ही राजधानी लखनऊ और वाराणसी में मतदान किया जा रहा है। नोएडा ग्रामीण से लेकर लखनऊ और वाराणसी तक के पोलिंग बूथों पर दूसरे चरण के मतदान में बड़ी संख्या में मतदाता मास्क लगाए कतार में नजर आ रहे हैं।आपको बता दें कि आज वाराणसी और लखनऊ के अलावा अमरोहा, आजमगढ़, इटावा, एटा, कन्नौज, गोंडा, गौतमबुद्धनगर, चित्रकूट, प्रतापगढ़, बदांयू, बागपत, बिजनौर, मुजफ्फरनगर, मैनपुरी, महाराजगंज, लखीमपुर खीरी, ललितपुर और सुलतानपुर में वोट डाले जा रहे हैं। यूपी में पंचायत चुनाव प्रक्रिया के तहत पहले चरण का मतदान 15 अप्रैल को हुआ था, दूसरा चरण आज है, तीसरे चरण के लिए मतदान 26 अप्रैल जबकि चौथे चरण के लिए मतदान 29 अप्रैल को होगा।